32005R0919
L 156/1
JURNALUL OFÍCIAL AL UNIUNII EUROPENE
REGULAMENTUL (CE) NR. 919/2005 AL CONSILIULUI
din 13 iunie 2005
de modificare a Regulamentului (CE) nr. 827/2004 de interzicere a importurilor de ton obez din Atlantic originar din Cambodgia, Guineea Ecuatorială și Sierra Leone și de abrogare a Regulamentului (CE) nr. 826/2004 de interzicere a importului de ton roșu originar din Guineea Ecuatorială și Sierra Leone și a Regulamentului (CE) nr. 828/2004 de interzicere a importului de pește spadă originar din Sierra Leone
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Comunitatea este din 14 noiembrie 1997 și ca urmare a Deciziei 86/238/CEE a Consiliului (1) parte contractantă a Convenției internaționale pentru conservarea tonului de Atlantic (denumită în continuare „Convenția ICCAT”), care a fost semnată la Rio de Janeiro la 14 mai 1966 și modificată prin Protocolul anexat la Actul final al Conferinței Plenipotențiarilor din statele părți ale Convenției semnate la Paris la 10 iulie 1984.
(2)
Convenția ICCAT prevede un cadru pentru cooperarea regională privind conservarea și gestionarea resurselor de ton și a speciilor înrudite din Oceanul Atlantic și din mările adiacente, prin instituirea unei Comisii internaționale pentru conservarea tonului de Atlantic (denumită în continuare „ICCAT”) și adoptarea de către aceasta din urmă a unor măsuri de conservare și gestionare care devin obligatorii pentru părțile contractante.
(3)
În 1998, CICTA adoptă rezoluția 98-18 privind capturile ilicite de ton, nedeclarate și nereglementate efectuate de navele mari de pescuit cu paragate în zona Convenției. Această rezoluție a stabilit proceduri pentru desemnarea țărilor ale căror nave au pescuit ton și specii înrudite într-un mod care a redus eficacitatea măsurilor de conservare și gestionare adoptate de ICCAT. Rezoluția a precizat, de asemenea, măsurile care trebuie adoptate inclusiv, după caz, măsurile nediscriminatorii de restricție a schimburilor comerciale, pentru a împiedica navele din aceste țări să continue acest tip de practici de pescuit.
(4)
De la adoptarea rezoluției 98-18, ICCAT a desemnat Bolivia, Cambodgia, Guineea Ecuatorială, Georgia și Sierra Leone ca țări ale căror nave pescuiesc ton obez de Atlantic (Thunnus obesus) într-un mod care aduce atingere eficacității măsurilor le care le adoptă pentru conservarea și gestionarea acestei specii și a sprijinit constatările sale pe date privind capturile, comerțul și activitățile navelor.
(5)
ICCAT a desemnat, de asemenea, Guineea Ecuatorială și Sierra Leone ca țări ale căror nave pescuiesc ton roșu de Atlantic (Thunnus thynnus) într-un mod care aduce atingere eficacității măsurilor pe care le adoptă pentru conservarea și gestionarea acestei specii.
(6)
În plus, ICCAT a desemnat Sierra Leone ca țară ale cărei nave pescuiesc pește spadă de Atlantic (Xiphias gladius) într-un mod care aduce atingere eficacității măsurilor pe care le adoptă pentru conservarea și gestionarea acestei specii.
(7)
Importurile de ton obez de Atlantic originar din Bolivia, Cambodgia, Guineea Ecuatorială, Georgia și Sierra Leone sunt interzise în prezent prin Regulamentul (CE) nr. 827/2004 (2).
(8)
Importurile de ton roșu de Atlantic originar din Guinea Ecuatorială și Sierra Leone sunt interzise în prezent prin Regulamentul (CE) nr. 826/2004 (3).
(9)
Importurile de pește spadă de Atlantic originar din Sierra Leone sunt interzise în prezent prin Regulamentul (CE) nr. 828/2004 (4).
(10)
La cea de a paisprezecea ședință specială a sa ținută în 2004, ICCAT a recunoscut eforturile făcute de Cambodgia, Guineea Ecuatorială și Sierra Leone pentru a lua în considerare preocupările pe care le-a exprimat și adoptă recomandări privind ridicarea măsurilor de restricție a schimburilor comerciale împotriva acestor trei țări.
(11)
Regulamentul (CE) nr. 827/2004 ar trebui modificat în consecință.
(12)
Regulamentele (CE) nr. 826/2004 și (CE) nr. 828/2004 ar trebui abrogate în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 827/2004 se modifică după cum urmează:
1.
La articolul 2 alineatul (1) „Cambodgia, Guineea Ecuatorială și Sierra Leone” se elimină.
2.
La articolul 3, „Bolivia, Georgia și Sierra Leone” se înlocuiește cu: „Bolivia și Georgia”.
Articolul 2
Regulamentele (CE) nr. 826/2004 și (CE) nr. 828/2004 se abrogă.
Articolul 3
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 13 iunie 2005.